CELEX: C2005/019/42
Language: et
Date: 2005-01-22 00:00:00
Title: Esimese astme kohtu 16. detsembri 2004. aasta otsus kohtuasjades T-120/01 ja T-300/01: Carlo De Nicola versus Euroopa Investeerimispank (Euroopa Investeerimispanga personal — Vastuvõetavus — Töötingimused — Distsiplinaarmenetlus — Ametikohustuste peatamine — Etteteatamata vallandamine)

22.1.2005   
            
            
               ET
            
            
               Euroopa Liidu Teataja
            
            
               C 19/19
            
         
      ESIMESE ASTME KOHTU
   
   16. detsembri 2004. aasta otsus
   kohtuasjades T-120/01 ja T-300/01: Carlo De Nicola versus Euroopa Investeerimispank (1)
   
   (Euroopa Investeerimispanga personal - Vastuvõetavus - Töötingimused - Distsiplinaarmenetlus - Ametikohustuste peatamine - Etteteatamata vallandamine)
   (2005/C 19/42)
   Kohtumenetluse keel: itaalia
   Kohtuasjades T-120/01 ja T-300/01: Carlo De Nicola, elukoht Rooma (Itaalia), esindaja: advokaat L. Isola, v. Euroopa Investeerimispank (esindajad C. Gómez de la Cruz ja F. Mantegazza, keda abistas advokaat C. Camilli, kohtudokumentide kättetoimetamise aadress Luxembourgis), mille esemeks kohtuasjas T-120/01 on sisuliselt esiteks Euroopa Investeerimispanga personalidirektori 6. märtsi 2001. aasta kirja, mis puudutab hageja ametisse ennistamise tingimusi esimese astme kohtu 23. veebruari 2001. aasta otsuse liidetud kohtuasjades T-7/98, T-208/98 ja T-109/99: De Nicola v. EIP (EKL AT, lk I-A-49 ja II-185) tagajärjel, ning panga presidendi 22. mai 2001. aasta otsuse hageja ametikohustuste peatamise kohta, tühistamine, ning teiseks hüvitise nõue, ning mille esemeks kohtuasjas T-300/01 on sisuliselt esiteks panga presidendi 6. septembri 2001. aasta otsuse hageja etteteatamata ja lahkumistoetuse andmiseta vallandamise kohta tühistamine, ning teiseks hüvitise nõue, tegi esimese astme kohus (kolmas koda), koosseisus: koja esimees J. Azizi ning kohtunikud M. Jaeger ja A. W. H. Meij; kohtusekretär ametnik J. Plingers, 16. detsembril 2004 otsuse, mille resolutiivosa on järgmine:
   
               1.
            
            
               Kostja 22. mai 2001. aasta otsus hageja ametikohustuste peatamise kohta tühistada.
            
         
               2.
            
            
               Kostja 6. septembri 2001. aasta otsus hageja vallandamise kohta tühistada.
            
         
               3.
            
            
               Mõista välja kostjalt hageja kasuks 23. veebruari 2001. aasta otsuse resolutiivosa teise punkti osalise täitmata jätmise tõttu 3 716 eurot, millele lisandub vajadusel rahaline hüvitis kasutamata puhkusepäevade eest ning alates 1. juunist 2001 kuni tegeliku tasumiseni kohaldatav viivis. Kohaldatava viivise määr arvutatakse Euroopa Keskpanga poolt põhiliste refinantseerimistoimingute suhtes kehtestatud kõne all olevas ajavahemikus kohaldatava määra alusel, millele lisatakse kaks protsendipunkti.
            
         
               4.
            
            
               Mõista välja kostjalt hageja kasuks 2 315 eurot ajavahemikus 1. märtsist 2001 kuni 31. augustini 2001 saamata jäänud palgatasu, millele lisandub alates 1. juunist 2001 kuni tegeliku tasumiseni kohaldatav viivis. Kohaldatava viivise määr arvutatakse Euroopa Keskpanga poolt põhiliste refinantseerimistoimingute suhtes kehtestatud kõne all olevas ajavahemikus kohaldatava määra alusel, millele lisatakse kaks protsendipunkti.
            
         
               5.
            
            
               Mõista välja kostjalt hageja kasuks saamata jäänud palgatasu võlgnevused alates 1. septembrist 2001, millele lisandub viivis, millest lahutatakse hagejale 2001. aasta septembrikuu eest geograafilise liikumistoetusena välja makstud 1 290 eurot. Kohaldatava viivise määr arvutatakse Euroopa Keskpanga poolt põhiliste refinantseerimistoimingute suhtes kehtestatud kõne all olevas ajavahemikus kohaldatava määra alusel, millele lisatakse kaks protsendipunkti.
            
         
               6.
            
            
               Mõista välja kostjalt hageja kasuks 10 000 eurot mittemateriaalse kahju hüvitamiseks.
            
         
               7.
            
            
               Kostja kohtukulud, sealhulgas ajutiste meetmete kohaldamise menetlustes kantud kohtukulud, jätta tema enda kanda, samuti jätta kostja kanda pool hageja kantud kohtukuludest kohtuasjades T-120/01 ja T-300/01 ning nende kohtuasjadega seotud ajutiste meetmete kohaldamise menetluste käigus kantud kohtukuludest.
            
         
               8.
            
            
               Ülejäänud osas jätta hagi rahuldamata.
            
         
      (1)  EÜT C 227, 11.8.2001 ja EÜT C 44, 16.2.2002.